Borussia Dortmund, prima finalistă a Ligii Campionilor/ Germanii au învins PSG în returul semifinalelor
Formaţia Borussia Dortmund s-a calificat în finala Ligii Campionilor, după ce a învins, marţi, în deplasare, cu scorul de 1-0, echipa Paris Saint-Germain, în manşa retur a semifinalelor competiţiei. Borussia s-a impus şi în tur, tot cu scorul de 1-0, transmite News.ro.
Marţi, pentru Borussia a marcat Hummels, în minutul 50.
Paris Saint-Germain: Donnarumma – Hakimi, Marquinhos, Beraldo, N. Mendes – Zaïre-Emery (Kang-In – 75), Vitinha, F. Ruiz (Asensio – 65)- O. Dembélé, G. Ramos (Barcola – 68), K. Mbappé. Antrenor: Luis Enrique
Borussia Dortmund: Kobel – Ryerson, Hummels, Schlotterbeck, Maatsen – Can, Sabizter – Sancho (Sule – 68), Brandt (Nmecha – 85), Adeyemi (Reus – 56)- Füllkrug. Antrenor: Edin Terzic.
Partida a fost arbitrată de italianul Daniele Orsato.
Borussia Dortmund va juca finala pentru a treia oară, după cele din 1997 (când a câştigat) şi 2013 (când a pierdut).
În cealaltă partidă din semifinale se întâlnesc, miercuri, echipele Real Madrid şi Bayern Munchen. În tur, scorul a fost egal, 2-2.
Finala are loc la 1 iunie, pe stadionul Wembley din Londra.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank